b'\n_START_ARTICLE_\nMga lalawigan ng Polonya\n_START_PARAGRAPH_\nSa Polonya, ang lalawigan, o kaya ang boybodato (mula sa voivodato ng Espanyol; Polako: wojew\xc3\xb3dztwo, Ingles: voivodeship), ay isa sa mga pinakamataas na dibisyong pampangasiwaan sa Polonya mula pa noong ika-14 siglo. Batay sa mga repormang pampamahalaang lokal na ipinasa sa Polonya noong 1998 (at ipinatupad noong susunod na taon), kasalukuyang may 16 lalawigan sa Polonya, na nagpalit sa dating 49 lalawigan na umiral mula noong 1 Hulyo 1975._NEWLINE_Ipinangalan ang mga kasalukuyang lalawigan ng Polonya sa mga heograpikal at makasaysayang rehiyon ng bansa, na iba sa mga dating lalawigan na ipinangalan sa mga pinakamalaking lungsod na sinasakupan nito.'